Όμιλος Ορφέας Σερρών

Ο «Ορφέας» (και καθαρεύουσα: Ορφεύς) είναι πολιτιστικός σύλλογος από τις Σέρρες. Ιδρύθηκε στην 1 Αυγούστου 1905 σε περίοδο νευραλγικού χαρακτήρα (Μακεδονικός αγώνας), σε μία περίοδο όπου στην Μακεδονία υπήρχε η οθωμανική κατοχή και οι παράλληλες βουλγαρικές επιδιώξεις, που προσπαθούσαν να απειλήσουν την ελληνική ταυτότητα της περιοχής. Πρόεδρος του Ομίλου σήμερα είναι ο Κώστας Σ. Πασχαλίδης, από το 2025.

 Ιστορικό 

Οι ιδρυτές του συλλόγου ήταν δώδεκα, οι οποίοι επί σειρά ήταν οι Κικόπουλος Γεώργιος, , , Κεχαγιάς Κωνσταντίνος, Βλαχόπουλος Θωμάς, Δέλλιος (ή Φεσσάς) Χρήστος, Ματζουρίδης Δημήτριος, Νάσιουτζικ Γεώργιος, Ζιώγας Νικόλαος, Πετσίδης Μιχαήλ, Μανάβης Αναστάσιος και Λουκάς Εμμανουήλ αποφάσισαν να δημιουργήσουν έναν μουσικογυμναστικό σύλλογο με την επωνυμία «Όμιλος Ορφεύς». Οι άνθρωποι αυτοί επαγγέλλονταν αντίστοιχα κατά σειρά ρολογάς, μπακάλης, χασάπης, υποδηματοποιός, έμπορας, καπελάς, υφασματοπώλης, ξυλέμπορας, εστιάτορας, υποδηματοποιός, χασάπης, ράπτης. Οι πέντε τελευταίοι εκ των ιδρυτών (Νάσιουτζικ, Ζιώγας, Πετσίδης, Μανάβης, Λουκάς) θα αποχωρούσαν σύντομα. Πίσω από αυτή την πολιτιστική πρόσοψη, ο «Ορφέας» θα λειτουργούσε ως μυστική οργάνωση η οποία υποστήριζε ενεργά τον Μακεδονικό Αγώνα, οργανώνοντας και εξοπλίζοντας αντάρτικες ομάδες, μεταφέροντας όπλα και πολεμοφόδια, και προσφέροντας καταφύγιο σε μαχητές.  

Το 1907, με τη χρηματοδότηση από εισφορές και δωρεές, ξεκίνησε και η κατασκευή του ιστορικού του κτηρίου, υπό την επίβλεψη του Ιταλού αρχιτέκτονα, Τζιοβάνι. Το κτήριο ολοκληρώθηκε το 1909 και αποτέλεσε κέντρο πολιτιστικών και εθνικών δραστηριοτήτων. Λέγεται μάλιστα ότι η πρόσοψή του είναι πανομοιότυπη με αυτή της Όπερας της Βιέννης.

Κατά τη διάρκεια των δεκαετιών, ο «Ορφέας» αναπροσαρμοζότανε στις ανάγκες της εποχής. Στην δεκαετία του '50, εξελίχθηκε μία από τις πιο γόνιμες περιόδους του, με έντονη πολιτιστική δραστηριότητα. 

 Τη σήμερον 

Σήμερα, ο σύλλογος συνεχίζει να συμβάλλει στην πολιτιστική ανάπτυξη του νομού με στόχο τη μελέτη, προστασία και προώθηση της μουσικής, των γραμμάτων, των καλών τεχνών και του αθλητισμού. 

Σήμερα, συνεχίζει την λειτουργία του με στόχους την μελέτη, την προστασία και την παραγωγή της μουσικής, των γραμμάτων, των καλών τεχνών, των επιστημών και του αθλητισμού και την ανύψωση του πολιτιστικού επιπέδου της πόλης αλλά και του νομού. Επίσης, ο «Ορφέας» στοχεύει και στην προβολή και την αξιοποίηση πολιτιστικών στοιχείων, από την περιοχή των Σερρών, και την ηθική και υλική συμπαράσταση και ενθάρρυνση προσώπων και φορέων για έργα που έχουν σχέση με τους σκοπούς του ομίλου. 

Προς υλοποίησιν των παραπάνω στόχων, λειτουργούν τα εξής τμήματα του ομίλου:

 Τμήμα μικτής χορωδίας
 Τμήμα θεατρικής σκηνής (ερασιτεχνικό)
 Τμήμα κουκλοθεάτρου 
 Τμήμα παραδοσιακής πάλης (λαδιού)
 Τμήμα εκδόσεων – λογοτεχνίας 
 Τμήμα πολιτιστικών εκδηλώσεων 
 Τμήμα κινηματογραφικής λέσχης 
 Τμήμα φωτογραφίας
 Τμήμα εκμάθησης χορού (χορών)

 Τμήμα μικτής χορωδίας 
Η χορωδία του Ομίλου «Ορφέας» Σερρών, ιδρύθηκε το 1905 και από τότε μέχρι σήμερα, με διακοπή μόνο την περίοδο των πολέμων, προσέφερε την καλλιτεχνική της δημιουργία, συντελώντας ουσιαστικά στην ανάπτυξη υψηλής στάθμης μουσικής παιδείας στην περιοχή. 

Τα τελευταία χρόνια με σκοπό την προβολή του ελληνικού τραγουδιού έντεχνου και δημοτικού, πραγματοποίησε πολλές συναυλίες στην Ελλάδα και στο εξωτερικό. Ακόμη, για την τεράστια συμβολή της στον πολιτισμό κατά καιρούς της απονεμήθηκαν τιμητικές διακρίσεις, όπως:
 Το Χρυσό Μετάλλιο της πόλεως των Σερρών
 Το Χρυσό Μετάλλιο του Ροταριανού Ομίλου Θεσσαλονίκης
 Ο Χρυσούς Σταυρός του Αγίου Νικήτα του Νέου, από την Ιερά Μητρόπολη Σερρών και Νιγρίτης
 Α΄ Βραβείο στον Πανελλήνιο Διαγωνισμό Μικτών Χορωδιών που διοργάνωσε στην Αθήνα η ΑΣΔΕΝ
 Α΄ Βραβείο στο Α΄ Παμβορειοελλαδικό Φεστιβάλ Χορωδιών που διοργάνωσε η Μουσική Εταιρεία Βορείου Ελλάδος και ο Δήμος Έδεσσας

Ιδρυτικό μέλος της Στέγης Ελληνικών Χορωδιών, ο «Ορφέας» εκπροσωπείται σε αυτήν από τον πρόεδρο του ομίλου.

 Παραπομπές 

Ο
Ο